ณเดชน์ คูกิมิยะ

ณเดชน์ คูกิมิยะ (เกิด 17 ธันวาคม พ.ศ. 2534)  เป็นนักแสดงและนายแบบชาวไทย มีชื่อเสียงจากผลงานการแสดงทางสถานีวิทยุโทรทัศน์ไทยทีวีสีช่อง 3 โดยเฉพาะละครที่แสดงร่วมกับอุรัสยา เสปอร์บันด์ เช่น ดวงใจอัคนี และ เกมร้ายเกมรัก รวมถึงเป็นผู้นำเสนอภาพยนตร์โฆษณาสินค้าต่าง ๆ มากมาย เข้าร่วมในกิจกรรมรณรงค์ด้านสังคม งานการกุศล เช่น เป็นพรีเซ็นเตอร์รณรงค์เชิญชวนชายไทยคัดเลือกทหารให้กับทางกองทัพบก การได้รับเลือกจากสภากาชาดไทยเป็นทูตรณรงค์เผยแพร่ความรู้ต้านภัยมะเร็งเต้านม ในปี 2554–2555 ได้รับเลือกจากมหาวิทยาลัยมหาจุฬาลงกรณราชวิทยาลัยให้เป็นทูตพระพุทธศาสนาวิสาขบูชานานาชาติ เป็นต้น มีผลงานการพากย์เสียงการ์ตูนและได้รับรางวัลผลงานดีเด่นในวงการบันเทิงหลายรางวัล

จากการที่ประชาชนพบเห็นณเดชน์ปรากฏตัวผ่านสื่อต่าง ๆ มากมายอยู่เป็นประจำ ไม่ว่าจะเป็นละครโทรทัศน์ ภาพยนตร์ โฆษณา และนิตยสาร ทำให้บางกอกโพสต์เรียกเขาว่า "Mister Everywhere" ความสำเร็จในวงการบันเทิงอย่างเช่น ได้รับฉายา "ซุปตาร์พันธุ์ข้าวเหนียว" จากสมาคมนักข่าวแห่งประเทศไทย ในปี 2554 การได้รับรางวัล "ขวัญใจมหาชน" จากงานสยามดารา สตาร์ส อวอร์ดส์ 2011 รวมทั้งรางวัลนักแสดงนำชายยอดเยี่ยมหลายสถาบันที่สำคัญ จากละครเรื่อง เกมร้ายเกมรัก ได้แก่ รางวัลเมขลา, รางวัลนาฏราช และสยามดารา สตาร์ส อวอร์ดส์ ไปจนถึงได้รับการยกย่องให้เป็น 1 ใน 14 ดาราแห่งศตวรรษ และ 1 ใน 120 คนบันเทิงผู้ทรงอิทธิพลครึ่งปีแรก 2555 จากนิตยสาร รีเควสต์ ดาราทรงอิทธิพลในวงการบันเทิง จากหนังสือพิมพ์ ดาราเดลี และอยู่ในอันดับ 1 จากผลการสำรวจความนิยมของสถาบันต่าง ๆ มากมาย

ประวัติ 
ณเดชน์ คูกิมิยะ มีชื่อเดิมว่า ชลทิศ ยอดประทุม  เกิดเมื่อวันอังคารที่ 17 ธันวาคม พ.ศ. 2534 ที่จังหวัดขอนแก่น โดยชื่อจริงมารดาบุญธรรมเป็นผู้ตั้งให้ เป็นคำประสมระหว่าง ณ+เดชน์ มีความหมายว่า "ผู้มีปัญญาเฉลียวฉลาด" โดยความหมายในพจนานุกรม คำว่า "เดชน์" แปลว่า "ลูกศร" ส่วน ณ ในที่นี้มาจากคำว่าญาณ หมายถึง ปัญญา ความรู้ ซึ่งตัด ณ  มาเพียงตัวเดียว เมื่อรวมความหมายเข้าด้วยกันแล้ว จะได้ความหมายว่า ผู้มีปัญญาแหลมคมดุจลูกศร ซึงหมายถึง ผู้มีปัญญาเฉลียวฉลาด ส่วนชื่อเล่นเดิมบิดาชาวออสเตรียตั้งให้ว่า "แบรนด์ (Brand)" แต่เนื่องจากอ่านออกเสียงค่อนข้างยาก ครอบครัวของเขาจึงเรียกเพี้ยนมาเป็น แบร์รี หมายถึง "สิ่งที่อยู่บนท้องฟ้า" 

ณเดชน์เติบโตและอาศัยอยู่ที่ขอนแก่นกับสุดารัตน์ คูกิมิยะ มารดาบุญธรรมชาวอีสานเชื้อสายจีนผู้มีศักดิ์เป็นป้าซึ่งประกอบธุรกิจส่วนตัว และบิดาบุญธรรมชาวญี่ปุ่นคือโยชิโอ คูกิมิยะ เป็นวิศวกรไฟฟ้าซึ่งทำงานในกรุงเทพมหานคร ส่วนบิดาบังเกิดเกล้าเป็นชาวออสเตรีย และมารดาบังเกิดเกล้าเป็นน้องสาวแท้ๆของสุดารัตน์ ณเดชน์เดิมชื่อชลทิศ ยอดประทุม โดยหลังจากโยชิโอและสุดารัตน์รับอุปการะเป็นบุตรบุญธรรม จึงเปลี่ยนชื่อเป็นณเดชน์ คูกิมิยะ ถึงแม้โยชิโอจะเป็นพ่อบุญธรรมของณเดชน์ แต่ณเดชน์ก็ไม่สามารถพูดภาษาญี่ปุ่นได้ เพราะโยชิโอไม่เคยสอน เมื่อสนทนากันโยชิโอจะใช้เพียงภาษาไทยกับภาษาอังกฤษเท่านั้น

ณเดชน์เล่าถึงความสัมพันธ์ในครอบครัวว่า โยชิโอและสุดารัตน์มีวิธีการเลี้ยงดูที่ต่างกัน โดยณเดชน์สนิทสนมคุ้นเคยกับสุดารัตน์มากที่สุด เพราะอยู่ใกล้ชิด โทรศัพท์ถึงกันทุกวัน ดูแลถามไถ่เรื่องอาหารสุขภาพ ไม่ดุ ส่วนโยชิโอจะคุยกันแบบผู้ชาย เรื่องวางแผนในอนาคต อาชีพการงาน และเรื่องผู้หญิง ทั้งนี้พ่อและแม่ที่แท้จริงของณเดชน์ได้แยกทางกันไปตั้งแต่ณเดชน์ยังเด็ก ๆ และณเดชน์ก็ไม่เคยเจอหน้าพ่อแท้ ๆ เลย ซึ่งณเดชน์สงสัยที่มาที่ไปของตัวเองมาตั้งแต่เรียนอยู่ชั้นอนุบาล จนกระทั่ง ม.2 หลังโดนเพื่อนทักว่าทำไมหน้าตาไม่คล้ายคนญี่ปุ่น ณเดชน์จึงมาถามความจริงกับสุดารัตน์จนทราบเรื่อง โดยณเดชน์ก็ยอมรับเรื่องดังกล่าว อีกทั้งยังรักและเคารพพ่อและแม่บุญธรรมเหมือนเดิม พร้อมกับยกย่องพ่อบุญธรรมชาวญี่ปุ่นเป็นฮีโร่ในดวงใจ และถือว่าตัวเองก็เป็นลูกครึ่งญี่ปุ่น

การศึกษา 
ณเดชน์เรียนอนุบาลที่โรงเรียนอนุบาลพิมานเด็ก ต่อชั้นประถมศึกษาที่โรงเรียนมหาไถ่ศึกษาชาย (ปัจจุบันเป็น โรงเรียนมหาไถ่ศึกษาภาคตะวันออกเฉียงเหนือ)  กระทั่ง ป.5 ได้ย้ายไปเรียนที่โรงเรียนขอนแก่นวิเทศศึกษา จังหวัดขอนแก่น จนจบชั้นมัธยมศึกษาตอนปลาย (สายวิทย์-คณิต) ระหว่างศึกษาได้เป็นตัวแทนโรงเรียนไปแข่งขันหลายครั้ง เมื่อเข้าสู่ระดับอุดมศึกษาณเดชน์ได้คัดเลือกเข้าศึกษาต่อใน คณะศิลปศาสตร์ มหาวิทยาลัยมหิดล หลักสูตรนานาชาติ แต่ไม่ผ่านการสอบคัดเลือก ณเดชน์จึงได้เลือกเรียนสาขาใหม่ในมหาวิทยาลัยเอกชน เนื่องจากขณะที่ศึกษาอยู่ชั้น ม.4 เขาเริ่มสนใจการผลิตภาพยนตร์สั้น รายการโทรทัศน์ จึงต้องการเรียนรู้การทำงานเบื้องหลัง เช่น กำกับการแสดง และสนใจศึกษาทฤษฎีต่าง ๆ เกี่ยวกับการถ่ายภาพนิ่ง ไม่ชอบการเรียนคณิตศาสตร์ ประกอบกับระยะนั้นเขาได้เข้าสู่วงการบันเทิงเป็นที่เรียบร้อย และเริ่มแสดงละครโทรทัศน์ จึงเลือกเข้าศึกษาต่อในสาขาวิชาการภาพยนตร์และวีดิทัศน์ วิทยาลัยนิเทศศาสตร์ มหาวิทยาลัยรังสิต จวบจนณเดชน์สำเร็จการศึกษาและได้รับเกียรตินิยมอันดับ 2 ด้วยเกรดเฉลี่ย 3.31 ปัจจุบัน ณเดชน์จบการศึกษาระดับปริญญาโท วิทยาลัยนิเทศศาสตร์ มหาวิทยาลัยรังสิต ดังเดิม

ธุรกิจ 
ในวันที่ 1 พฤศจิกายน 2565 ณเดชน์กับปริญ สุภารัตน์ และเพื่อนนอกวงการอีก 2 คนร่วมกันเปิดธุรกิจชื่อ TheReCrafting ซึ่งเป็นแบรนด์เครื่องหนังและสปา ในนามบริษัทสามมหัศจรรย์ จำกัด

สามมหัศจรรย์ เป็นบริษัทของไทยที่จดทะเบียนก่อตั้งเมื่อวันที่ 18 กรกฎาคม 2565 ด้วยทุนจดทะเบียน 1.5 ล้านบาท ดำเนินธุรกิจให้บริการดูแลรักษา และซ่อมแซมเครื่องหนังประเภทรองเท้า กระเป๋า และเครื่องแต่งกายสำเร็จรูป ภายใต้แบรนด์ TheReCrafting ซึ่งได้เปิดให้บริการเมื่อวันที่ 1 พฤศจิกายน 2565 โดยมีณเดชน์ คูกิมิยะและปริญ สุภารัตน์ สองนักแสดงชื่อดังนั่งแท่นเป็นกรรมการบริหารร่วมกับเพื่อนนอกวงการอีก 2 คนคือ คงเดช สิทธิสุพร และเจตนิพัทธ์ ผ่องศรีเพชร

ปีถัดมา เขาร่วมมือกับเพื่อนนอกวงการเปิดศูนย์พัฒนาศักยภาพนักกีฬาชื่อ Sport Tech Pro ในย่านเอกมัย

ชีวิตส่วนตัว 
ณเดชน์เป็นคนชื่นชอบการฟังเพลงและเล่นดนตรีหลายอย่าง เช่นกีตาร์, อูกูเลเล โดยเมื่อว่างจากการถ่ายทำละครเขามักจะนำอูกูเลเล คอร์เน็ต และแบนโจมาเล่นบ่อย ๆ  สมัยที่เรียนมัธยมต้นณเดชน์กับเพื่อนได้รวมกลุ่มก่อตั้งวงดนตรีเพื่อแสดงในกิจกรรมต่าง ๆ ของโรงเรียนชื่อวง ดีเอกซ์ โดยณเดชน์เป็นมือเบส และได้ร้องนำบ้างในบางโอกาส รวมถึงชื่นชอบการถ่ายภาพเป็นงานอดิเรก ส่วนกีฬาที่นิยมเล่นในเวลาว่างคือ ฟุตบอล, ว่ายน้ำ, กอล์ฟ ซึ่งโยชิโอสอนให้เมื่ออายุ 10 ปี และเทควันโด ซึ่งเคยเข้าแข่งขันได้รับรางวัลรองชนะเลิศในรุ่นเยาวชนชายอายุไม่เกิน 6-8 ปี จากรายการชิงแชมป์ประเทศไทยเมื่อปี 2545 นอกจากนี้ณเดชน์ยังมีความศรัทธาและเข้าร่วมกิจกรรมทางพระพุทธศาสนาอย่างสม่ำเสมอ ได้ผ่านการบวชเณรมาเมื่อวัยเยาว์ จนกระทั่งได้รับรางวัลบุคคลผู้มีคุณธรรมส่งเสริมพระพุทธศาสนาเนื่องในวันวิสาขบูชา ประจำปี 2554 โดยสภาศิลปินส่งเสริมพระพุทธศาสนาแห่งประเทศไทย

ณเดชน์ไม่เล่นเครือข่ายสังคมออนไลน์ ดังดาราที่มีชื่อเสียงคนอื่น จนถูกมองว่าเชย เมื่อวันที่ 25 กันยายน 2562 เขาจึงตัดสินใจเปิดบัญชีอินสตราแกรมเป็นของตัวเอง

ในปี 2553 ณเดชน์พบกับอุรัสยา เสปอร์บันด์ ขณะถ่ายทำละครเรื่อง ดวงใจอัคนี ความสัมพันธ์ของทั้งคู่ได้รับความสนใจจากสื่อมวลชนจนถูกคาดการณ์ความสัมพันธ์ต่าง ๆ นานา แต่ทั้งคู่ปฏิเสธมาโดยตลอด ในปี 2565 ขณะให้สัมภาษณ์กับรายการ ออนแดตเดย์ ของเดอะสแตนดาร์ดป็อป ทั้งคู่ยอมรับว่าความสัมพันธ์ถูกพัฒนามาเรื่อย ๆ และได้ตกลงคบหากันในภายหลัง ต่อมาในเดือนมิถุนายน 2566 ทั้งคู่หมั้นหมายกันที่เมืองโปซีตาโน ประเทศอิตาลี

วงการบันเทิง 

ในปี 2551 ผู้จัดการนักแสดง ศุภชัย ศรีวิจิตร ได้ไปเยี่ยมบ้านของศุกลวัฒน์ คณารศ ที่ขอนแก่น และพบณเดชน์ซึ่งอาศัยในหมู่บ้านเดียวกันโดยบังเอิญ จึงร้องขอต่อสุดารัตน์ให้บุตรบุญธรรมเข้าร่วมเป็นนักแสดงในสังกัด ซึ่งเธอก็ยินยอม โดยก่อนหน้านั้นศุภชัยได้รู้จักกับอาจารย์ของณเดชน์ รวมทั้งเคยเห็นภาพณเดชน์จากอินเทอร์เน็ตมาบ้าง แต่เนื่องจากณเดชน์ยังมีอายุเพียง 15 ปี และกำลังศึกษาอยู่ชั้น ม.4 เขาใช้เวลาฝึกบุคลิกภาพ ความสามารถต่าง ๆ ด้านการแสดงเป็นเวลา 2 ปีก่อนที่จะพาเข้าสู่การทำงานในวงการ ปัจจุบันณเดชน์มีบ้านของตัวเองที่กรุงเทพมหานครแล้ว 

ในตอนแรกณเดชน์ไม่มีความคิดอยากที่จะเป็นนักแสดง เพราะเคยมีอคติส่วนตัวต่อวงการบันเทิงไม่ชอบดูละคร แต่ด้วยคำแนะนำของสุดารัตน์และศุภชัยจึงได้เข้าสู่วงการดารานักแสดงทางฝั่งฮอลลีวูดที่ณเดชน์ชื่นชอบคือ นิโคล คิดแมน เพราะดวงตามีเสน่ห์ มองแล้วรู้สึกประทับใจ โดยให้เหตุผลว่า "ผมชอบเวลามองผู้หญิง แล้วเขามองกลับมาครับ เพราะตาของผู้หญิงแต่ละคนสามารถบอกได้ว่า เขาคิดยังไงกับเรา" แม้ณเดชน์มีภาพลักษณ์ที่สนุกสนานร่าเริง แต่เคยให้สัมภาษณ์ว่า บางครั้งมีโลกส่วนตัวสูง ไม่ต้องการพบปะผู้คน และต้องปรับตัวในการเข้าสู่วงการบันเทิงมาก

เมื่อเข้าเป็นนักแสดงในสังกัดของศุภชัยแล้ว ณเดชน์จึงเริ่มงานด้านการเดินแบบเป็นครั้งแรกในงานการกุศลของศูนย์ศิลปาชีพบางไทร ที่ศูนย์การค้าเซ็นทรัลเวิลด์ แล้วจากนั้นก็เริ่มมีผลงานถ่ายแบบให้กับนิตยสารหลายฉบับ โดยครั้งแรกที่ทำงานในวงการบันเทิง ณเดชน์ อายุ 17 ปี กำลังเรียนอยู่ชั้น ม.5 และผลงานแรกที่ปรากฏแพร่ภาพทางวิทยุโทรทัศน์คือภาพยนตร์โฆษณาหมากฝรั่ง ไทรเด้นท์ รีแคลเดนท์ คู่กับพัชราภา ไชยเชื้อ

แสดงละคร
ในปี 2552 ทางสถานีวิทยุโทรทัศน์ไทยทีวีสีช่อง 3 ได้มีการคัดเลือกนักแสดงขึ้น โดยณเดชน์ผ่านการคัดเลือกให้เข้ามาเป็นนักแสดงหน้าใหม่ เพื่อร่วมแสดงในละครโทรทัศน์ เงารักลวงใจ เป็นเรื่องแรก และในปี 2553 ได้มีผลงานละครที่สร้างชื่อเสียงคือ ดวงใจอัคนี , เกมร้ายเกมรัก ความนิยมจากการแสดงละครโทรทัศน์ส่งผลให้ณเดชน์ได้รับเลือกให้เป็นผู้นำเสนอในภาพยนตร์โฆษณาสินค้าเพิ่มขึ้นมากมายจากผลงานโฆษณาที่มีอยู่เป็นจำนวนมากของณเดชน์ทำให้ โพสต์ทูเดย์ กล่าวว่า ณเดชน์คือ "แชมป์พรีเซ็นเตอร์" รวมทั้งชื่อเสียงในการแสดงละครคู่กับญาญ่า - อุรัสยา เสปอร์บันด์ ทำให้ได้นำเสนอภาพยนตร์โฆษณาต่าง ๆ ร่วมกันหลายเรื่องจนกระทั่งถูกเรียกให้เป็นพระนางคู่ขวัญ ทั้งสองคนถูกนำชื่อไปเป็นเรื่องราวสมมุติในงานจิตรกรรมฝาผนังร่วมสมัย เช่น ภาพพิธีมงคลสมรสที่วัดลำปางกลางตะวันออก แสดงวิถีการดำเนินชีวิตและขนบธรรมเนียมประเพณีวัฒนธรรมของคนภาคเหนือ เพื่อบันทึกไว้ให้คนรุ่นหลังศึกษาสืบทอดกันต่อไป ตามมาด้วยผลงานด้านอื่น ๆ เช่นการพากย์การ์ตูนแอนิเมชันสำหรับเยาวชนเรื่อง "ซุปเปอร์ฮีโร่ หล่อช่วยได้" หนึ่งในตัวละครหลักร่วมกับปกรณ์ ฉัตรบริรักษ์ และปริญ สุภารัตน์ ออกอากาศทางช่อง 3 ไปจนถึงการร่วมกิจกรรมทางสังคม ต่าง ๆ เช่น คณะทูตของโครงการรณรงค์ต้านภัยมะเร็งเต้านม 2554 โดยสภากาชาดไทย เป็นพรีเซ็นเตอร์รณรงค์เชิญชวนชายไทยคัดเลือกทหารของกองทัพบกไทย ประจำปี 2555 ในปี 2554–2555 ได้รับเลือกจากมหาวิทยาลัยมหาจุฬาลงกรณราชวิทยาลัย ให้เป็นทูตพระพุทธศาสนาวิสาขบูชานานาชาติ เป็นต้น ซึ่งผลงานหลากหลายประเภทที่ทำไว้ในข้างต้นเป็นจำนวนมาก บางกอกโพสต์จึงเรียกณเดชน์ว่า "Mr Everywhere" โดยเหตุผลของหนังสือพิมพ์มาจากการที่ประชาชนสามารถพบเห็นณเดชน์ตามแหล่งสื่อต่าง ๆ ต่อเนื่องอยู่ตลอดเวลา

ในวันที่ 12 มกราคม 2555 รายการ เช้าดูวู้ดดี้ ออกอากาศทางช่องโมเดิร์นไนน์ทีวี ได้มีการถ่ายทอดเทปบันทึกเรื่องราวของ ด.ญ.พรสุภาดา คำกำพุทธ มีชื่อเล่นว่า มอมแมม ที่อาการดีขึ้นอย่างเป็นปรากฏการณ์คล้ายปาฏิหาริย์ หลังจากการดูละคร เกมร้ายเกมรัก และชื่นชอบตัวละคร สายชล พระเอกของเรื่องรับบทโดยณเดชน์ เป็นแรงบันดาลใจทำให้ปฏิกิริยาของร่างกายฟื้นจากอาการป่วยเร็วขึ้นทุกครั้งก่อนได้รับการผ่าตัด โดยบิดาของเด็กหญิงได้กล่าวไว้ในข้างต้นว่า "ในช่วงเขาป่วยเข้าโรงพยาบาลก็จะไปดูแลเขาตลอด ต้องเขาผ่าตัดมา 3 ครั้งแล้ว ครั้งล่าสุดเมื่อวันที่ 14 ธันวาคม ก็ยังไม่ได้ออกจากโรงพยาบาลเลย เกือบเสียชีวิตไปแล้วเมื่อ 2 ครั้งที่แล้ว แต่ก็รอดมาได้อย่างหวุดหวิด ซึ่งทุกครั้งก็จะทำใจไว้ล่วงหน้า เพราะอาการหนักมากจริง ๆ แต่ครั้งล่าสุดเขาบอกว่าเขาจะกลับมาหาสายชล ซึ่งผมก็ไม่รู้ว่าคืออะไร มารู้ที่หลังว่าเขาชอบดูละครเรื่องนี้ และชอบสายชลมาก คุณหมอบอกว่าอาการดีขึ้นทุกครั้งที่ได้ดูสายชล" โดยมอมแมมเป็นเด็กหญิงวัย 7 ขวบ มีหัวใจเพียงแค่ 2 ห้อง และไม่มีเส้นเลือดไปเลี้ยงที่ปอด ทำให้ไม่สามารถใช้ชีวิตเหมือนเด็กทั่วไปได้ หลังจากที่ณเดชน์ทราบเรื่องจึงเดินทางมาพบเด็กหญิงเพื่อมาให้กำลังใจพบปะพูดคุยกับเด็กหญิง เมื่อวันที่ 19 มกราคม ที่สถาบันสุขภาพเด็กแห่งชาติมหาราชินี  บริจาคเงินให้ครอบครัวของเด็กหญิงอีก 50,000 บาท วันรุ่งขึ้นเป็นพาดหัวข่าวใหญ่บนหน้าหนึ่งหนังสือพิมพ์หลายฉบับ และรายการโทรทัศน์บันเทิงหลายช่อง จนวันที่ 22 มกราคม เด็กหญิงสามารถออกจากโรงพยาบาล และกลับมาเรียนหนังสือได้อย่างเป็นปกติ

การจัดงานวันแม่แห่งชาติ ปี 2555 ณเดชน์ได้รางวัลลูกที่มีความกตัญญูกตเวทีอย่างสูงต่อแม่ จากสภาสังคมสงเคราะห์แห่งประเทศไทย ในพระบรมราชูปถัมภ์ มีจำนวนทั้งสิ้น 85 คน จาก 330 คน ซึ่งณเดชน์เป็นหนึ่งในผู้ที่ได้รับรางวัลประเภท นักร้อง นักแสดง ศิลปิน โดยเข้ารับพระราชทานโล่ประกาศเกียรติคุณจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ณ อาคารใหม่ สวนอัมพร ในปีต่อมาณเดชน์ได้รับประกาศเกียรติคุณเป็นทูตพระพุทธศาสนาวิสาขบูชานานาชาติ ประจำปี 2556 และการประกาศเกียรติคุณรางวัลครอบครัวชาวพุทธมามกะ จากทางมหาวิทยาลัยมหาจุฬาลงกรณราชวิทยาลัย

ในปี 2555 มีผลงานแสดงละครเรื่อง ธรณีนี่นี้ใครครอง แสดงร่วมกับอุรัสยา เสปอร์บันด์อีกหน การแสดงของทั้งคู่ กรุงเทพธุรกิจ วิจารณ์ไว้ว่า "ได้เผยถึงความหลากอารมณ์ มีหลายอย่างปน ๆ กันอยู่ แล้วปล่อยออกมาแบบกระตุ้นการรับรู้" (sensory stimulus) นอกจากงานแสดงแล้ว ณเดชน์ยังได้มีส่วนร่วมกำกับภาพยนตร์กับเทศกาลภาพยนตร์นานาชาติเชียงคาน ซึ่งเป็นผลงานการกำกับครั้งแรก และปีเดียวกันนี้ ณเดชน์ได้มีงานแสดงภาพยนตร์เรื่องแรกในชีวิตคือ คู่กรรม รับบทเป็น โกโบริ ทหารญี่ปุ่น ซึ่งณเดชน์ได้เข้าเรียนภาษาญี่ปุ่นเพิ่มเพื่อการพูดภาษาไทยให้มีสำเนียงเหมือนชาวญี่ปุ่น แสดงร่วมกับอรเณศ ดีคาบาเลส นักแสดงหน้าใหม่ กำกับภาพยนตร์โดยกิตติกร เลียวศิริกุล ผลิตโดยเอ็ม เทอร์ตี้ไนน์ ทางด้านผู้จัดจันทิมา เลียวศิริกุล กล่าวถึงเหตุผลที่เลือกณเดชน์ เพราะโกโบริคือณเดชน์ ว่า "เพราะเขาคือคนที่เหมาะที่สุด เราไม่เคยคิดจะเปลี่ยนตัวเป็นคนอื่น และถ้าไม่ได้น้องเขาจริง ๆ โปรเจกต์นี้ก็คงต้องเก็บไว้ก่อน"<ref>[http://www.komchadluek.net/detail/20120911/139721/ฟันธง!ณเดชน์คือโกโบริเอ็ม39มั่นใจเจ๋งสู้เอ็กแซ็กท์.html#.UJVRTW_MiRg ฟันธง!'ณเดชน์'คือ'โกโบริเอ็ม39'มั่นใจเจ๋งสู้'เอ็กแซ็กท์']komchadluek.net</ref> 

ในปี 2556 ณเดชน์ได้รับเลือกให้แสดงในละครเรื่อง รอยฝันตะวันเดือด จากละครซีรีส์ชุด The Rising Sun รับบทเป็นคนญี่ปุ่นชื่อ ริว แสดงคู่กับอุรัสยา เสปอร์บันด์ ออกอากาศในปี 2557 และยังได้ร้องเพลงประกอบละครร่วมกัน ในเพลง "แล้วเราจะได้รักกันไหม" ซึ่งติดอันดับที่ 1 บนซี้ดเอฟเอ็ม ชาร์ตท็อป 20 ประจำวันที่ 14 กันยายน 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และละครซีรีส์ชุดนี้ยังได้รับรางวัลสเปเชียล อวอร์ด จากองค์การส่งเสริมการท่องเที่ยวแห่งประเทศญี่ปุ่น เนื่องจากซีรีส์ชุดนี้ได้ถ่ายทอดสถานที่ท่องเที่ยวและวัฒนธรรมญี่ปุ่นอย่างสวยงาม  จนมีนักท่องเที่ยวเดินทางตามรอยสถานที่ต่าง ๆ 

ในปี 2557 แสดงละครเรื่อง ลมซ่อนรัก กับ ณฐพร เตมีรักษ์ ออกอากาศในปี 2558 และยังได้รับบทฝาแฝดเป็นเรื่องแรก ปลายปีเดียวกันณเดชน์มีละครเรื่อง ตามรักคืนใจ แสดงนำร่วมกับนิษฐา จิรยั่งยืน จากนั้นในปี พ.ศ. 2560 เข้าร่วมทีมนักแสดงหลักของ เล่ห์ลับสลับร่าง แสดงเป็น รามิล ทุ่งพระเพลิง กับอุรัสยา เสปอร์บันด์ ปีถัดมา เขาเข้าร่วมทีมนักแสดงหลักของซีรีส์  ลิขิตรัก The Crown Princess รับบทเป็นนาวาตรีดวิน สมุทรยากร ดวิน สมาชิของกองทัพเรือไทย ซึ่งถูกส่งไปปกป้องเจ้าหญิง

ในปี 2561 ณเดชน์ได้แสดงภาพยนตร์ นาคี ๒ ซึ่งเป็นภาพยนตร์เรื่องแรกของช่อง 3 ภาพยนตร์ประสบความสำเร็จทางรายได้ ทำรายได้ไป  441.2 ล้านบาทเป็นภาพยนตร์ที่ทำรายได้สูงสุดในรอบปี ในปี 2562  จะเข้าร่วมทีมนักแสดงหลักของฉบับภาษาไทยของซีรีส์ ลิขิตรักข้ามดวงดาว'' รับบทเป็นอชิระ

ผลงาน

รางวัล 

  รางวัลส่งเสริมภาพลักษณ์และความนิยมด้านอื่น ไม่เกี่ยวข้องกับผลงานการแสดง
  รางวัลที่จัดขึ้นโดยหน่วยงานราชการ ไม่เกี่ยวข้องกับวงการบันเทิง

ภาพลักษณ์

ผลการสำรวจความนิยม

ฉายาในวงการบันเทิง 
 พ.ศ. 2553
 ได้รับฉายา "ซุป'ตาร์พันธุ์ข้าวเหนียว" จากสมาคมนักข่าวบันเทิงประจำปี 2553
 พ.ศ. 2554
 ได้รับฉายา "แบรี่ ฮอตเว่อร์" จากนิตยสาร สตาร์นิวส์
 ได้รับฉายา "เทพบุตรลูกทุ่ง" จากนิตยสาร สาระแนดารา
 ได้รับฉายา "วีรบุรุษไหปลาแดก" จากนิตยสาร ทีวีอินไซต์

ผู้ทรงอิทธิพลในวงการบันเทิง 
 พ.ศ. 2554
 อันดับ 7 จาก 12 ผู้ทรงอิทธิพลที่สุดแห่งวงการบันเทิงปี 2011 โดยนิตยสาร Request ฉบับเดือนมกราคม 2555
 พ.ศ. 2555
 ได้รับการยกย่องให้เป็น 1 ใน 6 "ดาราแห่งศตวรรษ" และ 1 ใน 12 "คนบันเทิงรวย ผู้ทรงอิทธิพลครึ่งปีแรก" โดยนิตยสาร Request 
 ได้รับการยกย่องให้เป็น ดาราทรงอิทธิพลในวงการบันเทิง โดยหนังสือพิมพ์ ดาราเดลี่
 อันดับ 1 จาก 12 พระเอกทรงอิทธิพล รายได้ต่อวันสูงที่สุดแห่งปี โดยนิตยสาร Request
 ได้รับการยกย่องให้เป็น 1 ใน 5 ผู้ทรงอิทธิพลของวงการบันเทิงแห่งปี 2555 โดยรายการ ไนน์เอ็นเตอร์เทน ทางสถานีโทรทัศน์โมเดิร์นไนน์  
 ได้รับการยกย่องให้เป็น บุคคลบันเทิงแห่งปี 2555 โดยสถานีโทรทัศน์วอยซ์ทีวี
 1 ใน 10 ผู้ทรงอิทธิพลของวงการบันเทิงปี 2555 สาขา ซูเปอร์สตาร์พระเอกผู้ทรงอิทธิพล โดยรายการ บันเทิงทูเดย์ ทางมีเดียแชนแนล

สื่อบันเทิงต่าง ๆ 
 พ.ศ. 2553
 อันดับ 2 "หน้าใหม่เน็ตล่ม" จากละครเรื่อง "ดวงใจอัคนี"
 อันดับ 1 ดาวรุ่งมาแรงแห่งปี จากนิตยสาร Oops!
 อันดับ 1 ยังบลัดมาแรงแห่งปี 2010 จากนิตยสาร ทีวีพูล
 อันดับ 1 ดาวรุ่งพุ่งแรงปี 2553 จากสำนักข่าว ดาราเดลี่ 
 อันดับ 1 ดาวรุ่งปีเสือ 2553 จากสำนักข่าว INN News
 พ.ศ. 2554
 อันดับ 1 คู่ขวัญแห่งปี ร่วมกับ "อุรัสยา เสปอร์บันด์" จาก จีเมมเบอร์ ในเครือบริษัทแกรมมี่
 ดาราคู่ขวัญแห่งปี 2554 ร่วมกับ "อุรัสยา เสปอร์บันด์" จากสถานีโทรทัศน์วอยซ์ทีวี 
 ได้รับตำแหน่ง "เจ้าพ่อพรีเซ็นเตอร์" แห่งปี 2554 จากสำนักข่าว เอเอสทีวีผู้จัดการ
 อันดับ 1 จาก 5 พระเอกสุดแซ่บ สยบโลกออนไลน์ ใน Big Fan Can Vote Season 1 จากการโหวตโดย มายทรีสเปซ ทางไทยทีวีสีช่อง 3 
 อันดับ 1 จาก 5 คู่ขวัญวันเดอร์แลนด์ ร่วมกับ "อุรัสยา เสปอร์บันด์"  ใน Big Fan Can Vote Season 1 จากการโหวตโดย มายทรีสเปซ ทางไทยทีวีสีช่อง 3 
 อันดับ 4 ดาราชายยอดนิยมแห่งปี 2554 โดย Vote Everything 
 อันดับ 1 จาก 5 พระเอกฮอตที่คนชอบมากสุด ปี 2010 Hot Shot ช่วง Star Post ทางไทยทีวีสีช่อง 3
 ได้รับการยกย่องให้เป็นผู้ชายประจำปี 2011 ขึ้นปกนิตยสาร "ดิฉัน" ฉบับที่ 823 มิถุนายน 2554
 อันดับ 1 จาก 10 ว่าที่ซุปตาร์มายาอนาคตไกล จากนิตยสาร สตาร์นิวส์ ฉบับที่ 378 ประจำวันที่ 25-31 กรกฎาคม พ.ศ. 2554
 อันดับ 1 จาก 10 อันดับแรกดาราที่รายได้รวมจากงานโฆษณามากที่สุดประจำปี 2554 โดยนิตยสาร รีเควส ฉบับเดือนกันยายน  2554
 อันดับ 2 หนุ่มน่ากอดแห่งปี 2011 จากนิตยสาร สุดสัปดาห์
 อันดับ 1 พระเอกสุดฮอต จากตัวละคร "สายชล" จากสำนักข่าว สยามดารา 
 ได้รับการยกย่องให้เป็น ดารา-บันเทิง ที่สุดแห่งปี 2554 ฐานะ "บุคคลแห่งปี" จากรายการ ไนน์เอ็นเตอร์เทน ทางสถานีโทรทัศน์โมเดิร์นไนน์

 พ.ศ. 2555
 อันดับ 3 ดิ เออร์เบิน แอพพาเรล คูลสตาร์ อวอร์ด 2011 
 ได้รับการยกย่องให้เป็น "เจ้าพ่อพรีเซ็นเตอร์" แห่งปี 2554 โดยหนังสือพิมพ์ ดาราเดลี่ 
 1 ใน 14 พระนางฮอตฮิตน่าจับตาปี 2555 จาก true 
 อันดับ 1 จาก 5 อันดับ คู่พระนางเคมีลงตัวที่สุด ร่วมกับ "อุรัสยา เสปอร์บันด์" จากรายการ บันเทิง ๕ หน้า ๑ ทางททบ.5
 อันดับ 1 จาก 5 ผลโหวตสุดยอดนิตยสาร ประจำปี 55 สาขาฉบับที่น่าประทับใจที่สุด VOLUME vol. 7 no. 168 พฤษภาคม 2012 คะแนน 20.77% ปก ณเดชน์ คูกิมิยะ, ญาญ่า - อุรัสยา เสปอร์บันด์ ร่วมกับ "อุรัสยา เสปอร์บันด์"  โดย Magazine Award  
 อันดับ 1 จาก 10 หนุ่มน่ากอดแห่งปี 2012 จากนิตยสาร สุดสัปดาห์
 อันดับ 1 พระเอกแห่งปี 2554 (ร้อยละ 51.21) จากละครเรื่อง "เกมร้ายเกมรัก" จากรายการ เรื่องเล่าเช้านี้ ทางไทยทีวีสีช่อง 3 
 อันดับ 1 เพลง "ให้รักมันโตในใจ" เพลงไทยยอดนิยมจากการจัดอันดับของบริษัท ดิจิตอล แอสโซซิเอทส์ จำกัด ในสัปดาห์ที่ 34,35 ของปี พ.ศ. 2555 ในวันที่ 19 สิงหาคม - 1 กันยายน โดยวัดจากการออกอากาศของคลื่นวิทยุในกรุงเทพมหานครและปริมณฑลจำนาน 40 สถานี 
 อันดับ 1 Best of 2011 Focus 2012 พระเอกโดนใจแห่งปี จากสำนักข่าว สยามดารา
 ได้รับการยกย่องให้เป็น Brand Essence "ณเดชน์เอสเซนส์ ดีเอ็นเอ เมกะซุป'ตาร์" จากนิตยสาร Positioning 
 Big Fan Can Vote Season 2 จากการโหวตทาง มายทรีสเปซ โดย ไทยทีวีสีช่อง 3 
 อันดับ จาก 5 อันดับ พระเอกชาวขอนแก่น โดยรายการ เกาซุปตาร์ ทางช่องดาราเดลี่ทีวี หนังสือพิมพ์ดาราเดลี่
 อันดับ 1 พระเอกสุดฮอต นางเอกสุดฮิต จากสำนักข่าว นิวส์พลัส
 อันดับ 1 พระเอกสุดฮอตแห่งปี 55 จากละครเรื่อง "ธรณีนี่นี้ใครครอง" โดยหนังสือพิมพ์ สยามดารา
 อันดับ 1 ดาราที่สาว ๆ อยากไปเคาท์ดาวน์ด้วยมากที่สุด สำรวจโดยรายการ The Poll ทางไทยทีวีสีช่อง 3
 อันดับ 1 Most of Charming Celebrity 2012 จาก Most of the most 2012 โดยนิตยสาร เปรียว

 พ.ศ. 2556
 1 ใน 10 "คู่จิ้นรักจริงทะลุจอ" ร่วมกับ "อุรัสยา เสปอร์บันด์"  โดยไทยรัฐออนไลน์ 
 อันดับ 1 จาก 10  คู่จิ้นดาราแห่งปี 2013 ร่วมกับ "อุรัสยา เสปอร์บันด์"  โดยรายการดาราวาไรตี้โพล 
 อันดับ 3 ดาราที่หนุ่มชอบของขวัญที่มามอบให้ในวันคริสต์มาส โดยรายการ The Poll 
 อันดับ 1 ดาราที่สาวๆ ชอบของขวัญที่มามอบให้ในวันคริสต์มาส โดยรายการ The Poll 
 อันดับ 1 ดาราที่อยากให้เป็นแซนต้ามามอบของขวัญให้ในวันคริสต์มาส (ออนไลน์) โดยรายการ The Poll 
 1 ใน 10 หนุ่มน่ากอดแห่งปี 2013 จากนิตยสาร สุดสัปดาห์ 
 อันดับ 4 จาก 5 หน้าหนาวนี้คุณอยากกอดซุปตาร์คนไหนมากที่สุด โดย Star news 
 อันดับ 1 จาก 5 ดาราที่คนไทยอยากไปลอยกระทงด้วยมากที่สุด ปี 2013 จากรายการ ซิสเตอร์เดย์ ทางททบ.5

 พ.ศ. 2557
 อันดับ 1 จาก 10 นักแสดงนำชาย ปี 2556 จาก ละคร ไทยทีวีสี ช่อง 3 (Ch3's Drama) 
 อันดับ 1 จาก 5 ดาราชายที่สาวๆอยากไปลอยกระทงด้วยมากที่สุด โดยรายการดาราวาไรตี้โพล 
 อันดับ 1 ซุปตาร์สุดแซ่บที่อยากเห็นขึ้นปก Oops!  ร่วมกับ "อุรัสยา เสปอร์บันด์" โดยรายการดาวกระจาย 
 อันดับ 1 จาก 10 คู่จิ้นแห่งปี 2014 ร่วมกับ "อุรัสยา เสปอร์บันด์"  โดยรายการซุปตาร์หน้า 1
 อันดับ 1 จาก 5 คู่จิ้นฟินจิกหมอน ร่วมกับ "อุรัสยา เสปอร์บันด์" โดยรายการดาราวาไรตี้โพล 
 อันดับ 5 จาก 5 ซุปตาร์ฉาวฆ่าไม่ตาย โดยรายการดาราวาไรตี้โพล 
 อันดับ 4 จาก 5 ดาราใจบุญ ร่วมกับ "อุรัสยา เสปอร์บันด์" โดยรายการดาราวาไรตี้โพล 

 พ.ศ. 2558
 อันดับ 4 จาก 5 นักแสดงนำชาย ปี 2557 จาก ละคร ไทยทีวีสี ช่อง 3 (Ch3's Drama) 
 อันดับ 1 จาก 5 ซุปตาร์ฮอตแห่งปี 2557 โดยรายการดาราวาไรตี้โพล 
 อันดับ 5 จาก 5 ดาราชายแต่งหญิงสวยแจ่ม โดยรายการดาราวาไรตี้โพล 
 อันดับ 1 ซุปตาร์ที่อยากให้มาติดหัวใจ ร่วมกับ "อุรัสยา เสปอร์บันด์" โดยรายการดาวกระจาย 
 อันดับ 1 จาก 5 ดาราแฟนคลับรักเหนียวแน่น ร่วมกับ "อุรัสยา เสปอร์บันด์" โดยรายการดาราวาไรตี้โพล
 อันดับ 1 จาก 5 ซุปตาร์โนโซเชียล โดยรายการดาราวาไรตี้โพล 
 อันดับ 5 จาก 5 คู่รักซุปตาร์หวานฉ่ำ ร่วมกับ "อุรัสยา เสปอร์บันด์" โดยรายการดาราวาไรตี้โพล 
 อันดับ 1 จาก 5 พระเอกลูกครึ่งสุดฮอต โดยรายการดาราวาไรตี้โพล 
 อันดับ 4 จาก 5 ซุปตาร์ค่าตัวแพง โดยรายการดาราวาไรตี้โพล 
 อันดับ 2 จาก 10 ดาราชายที่คนอยากเห็นโชว์หุ่นซัมเมอร์นี้ โดยไทยรัฐออนไลน์ 
 อันดับ 2 จาก 5 ดาราหนุ่มน่าปะแป้ง โดยรายการดาราวาไรตี้โพล 
 อันดับ 1 จาก 5 ดาราบทฝาแฝดอินสุดๆ โดยรายการดาราวาไรตี้โพล 
 อันดับ 1 จาก 5 ดราม่าดาราดัง โดยรายการดาราวาไรตี้โพล
 อันดับ 1 จาก 5 พระ-นางเสียงเป๊ะ โดยรายการดาราวาไรตี้โพล
 อันดับ 2  จาก 5 คู่จิ้นหวานฉ่ำนอกจอ โดยรายการดาราวาไรตี้โพล 
 อันดับ 1 จาก 3 ดาราช่อง 3 คนไหนที่เป็นที่หนึ่งในใจคุณตลอดมา (ออนไลน์) โดยรายการ The Poll 
 อันดับ 1  จาก 5 คู่หวานปากแข็ง โดยรายการดาราวาไรตี้โพล 
 อันดับ 1 จาก 3 ดาราหรือพิธีกรช่อง 3 คนไหนที่คุณอยากไปเวียนเทียนเป็นพิเศษ (ออฟไลน์) โดยรายการ The Poll

 1 ใน 10  ซุปตาร์หนุ่มสุดฮอตปี 2558 โดยสำนักข่าว Newsplus

หมายเหตุ

อ้างอิง

แหล่งข้อมูลอื่น 
 
 

นักแสดงสังกัดช่อง 3
บุคคลจากอำเภอเมืองขอนแก่น
บุคคลจากจังหวัดขอนแก่น
ชาวไทยเชื้อสายจีน
ชาวไทยเชื้อสายออสเตรีย
พุทธศาสนิกชนชาวไทย
นักแสดงชาวไทย
นายแบบไทย
บุคคลจากวิทยาลัยนิเทศศาสตร์ มหาวิทยาลัยรังสิต
ผู้มีชื่อเสียงทางโทรทัศน์ชาวไทย
นักแสดงภาพยนตร์ชายชาวไทย
นักแสดงละครโทรทัศน์ชาวไทย
นักแสดงชายชาวไทยในศตวรรษที่ 21
ยูทูบเบอร์ชาวไทย
ผู้มีชื่อเสียงทางโทรทัศน์ชาวไทย
นักร้องไทย
นักแต่งเพลงชาวไทย